NASTA PILDIRAAMAT
Tere taas! Nii tore, et vaatad meie saateid!
Nasta läheb nüüd lõunauinakut tegema.
Mine tukasta ja kuula seal, millest täna räägime.
Eelmises saates rääkisin poisist, kelle nimi oli Joosep.
Joosep oli pärit suurest perest. Perekonnas kasvas 12 poega.
Joosep oli oma isalt saanud kena värvilise kuue.
Kuna teised vennad polnud saanud, siis olid nad Joosepi peale kadedad.
Seal oli ka muid põhjuseid.
Vennad hakkasid Joosepit kiusama.
Kui sindki on kiusatud või sulle halba tehtud,
võid võtta Joosepist eeskuju.
Nimelt, Joosep palus Jumalat: "Jumal, aita, vennad kiusavad mind."
Joosep püüdis ise olla hea ja sõbralik vendade vastu.
Kui vennad olid lambakarjas, viis neile vahel lõuna karjamaale.
Ta tahtis, et vennad poleks tülis.
Kuid ühel päeval juhtus paha lugu.
Õnneks tänapäeval midagi taolist enam ei juhtu.
Joosep elas mitu tuhat aastat tagasi ja siis juhtuski selline lugu.
Vennad olid Joosepi peale nii pahased ja vihased,
et müüsid Joosepi maha.
Seal maal olid kaupmehed, kes ostsid endale orjasid,
et orjad neid teeniksid.
Vennad müüsid Joosepi maha ja said selle eest raha.
See ongi müümine. Paha lugu, kas pole?
Joosepil oli kurb meel,
ta kartis ning oli hirmul sellest, mis edasi juhtuma hakkab.
Minnes kaupmeestega kaasa, Joosep palvetas.
Ta pani käed kokku ja palvetas pikal teekonnal,
mis tal kaupmeestega koos läbida tuli.
"Jumal, ma ei tea, mis minuga edasi juhtub.
Ma kardan ja igatsen oma kodu ja isa järele.
Kuigi vennad tegid paha, igatsen ka nende järele.
Aita mind, Jumal ja kaitse mind." Nii palvetas Joosep sel teel.
Vahepeal olid vennad koju jõudnud ja muidugi küsis isa kohe:
"Kus on teie noorem vend Joosep?"
Vennad olid nii pahatahtlikud,
nad valetasid, et Joosepiga on kindlasti midagi halba juhtunud,
nad ei leidnud teda kusagilt.
Muidugi oli isa väga kurb.
Isa palvetas kodus:
"Jumal, õnnista Joosepit, las kõik pöördub heaks."
Joosep kõndis karavanis koos kaupmeestega võõrale maale.
Retk kestis kaua. Nad liikusid koos kaamelitega seal kõrbes,
kaamel oli parim liiklusvahend,
sest tol ajal polnud džiipe ega teisi mootoriga liiklusvahendeid.
See oli väga pikk ja raske teekond, kus Joosepil oli aega järele mõelda.
Ta palus palju kordi Jumalat.
Joosepile oli kõik hirmuäratav, sest ta ei teadnud, mis edasi juhtub.
Kuhu võõrad kaupmehed ta viivad?
Milline on see võõras maa, kuhu nad teel on?
Mis temaga seal juhtub?
Kaupmehed tahtsid Joosepi võõral maal edasi müüa,
kuhugi peresse teenima ja tööd tegema.
Joosep ei teadnud, kas see pere on hea või halb.
Oled sa kunagi kartnud midagi, oled olnud hirmul millegi pärast?
Mis nüüd saab? Või on sind mingi asi hirmutanud?
Nasta kardab ka suuri musti koeri. Me kõik kardame vahel midagi.
Kuid siis saab paluda Jumalat, nii nagu Joosep seda tegi.
Ja öelda Taevaisale, et sa kardad ja tänada, et Ta hoolitseb su eest.
Ja kuigi juhtub halbu asju, siis Tema hoolitseb su eest,
et sulle midagi halba ei juhtuks.
Mitme mitme päeva pärast oli Joosep väga väsinud
ja kõrbekuumusest juba nõrkenud.
Viimsel jõul edasi rühkides, nägi ta eemalt midagi erilist.
Nii nagu enne rääkisin, seal oli palju liiva.
Nüüd jõutigi võõrale maale. Ma veel ei ütle, mis maa see on.
Mõtle ja meenuta, kas oled kuulnud kuskilt?
Seal maal on hulgaliselt liiva ja seal on kõrb.
Sellel maal on erilised ehitised, mida ka tänapäeval näha saab.
Need ehitised paistavad natuke kolmnurga moodi.
Need on tõeliselt suured. Siin pildil paistavad need kaugelt.
Oled näinud selliseid?
Kas mõnes raamatus või saates või oled käinud sellel maal?
Kas tead, mis need on?
Jaa, need on püramiidid.
See on raske sõna. Proovi, kas oskad öelda - püramiid.
Need on maal, kuhu Joosep jõudis ja see maa on Egiptus.
"Egiptus" on ka raske hääldada, võid proovida öelda.
Sellele maale Joosep jõudiski ja tal läks seal hästi.
Joosep sai Pootifari majja.
Pootifar oli hea mees ja tal oli hea kodu.
Joosepist sai Pootifari ja tema pere teenija.
Ta kandis lauale juua ja süüa, tegi aiatöid, koristas maja.
Joosep mõtles rõõmsalt, et asi polegi nii paha.
"Töötan siin natuke aega, kindlasti pääsen kunagi koju tagasi."
Pootifarile meeldis Joosep, sest Joosep tegi oma tööd hästi.
Joosep mõtles, et kõik mis ta teeb, teeb nii, nagu teeks seda Jumalale.
Möödus veel pisut aega.
Joosepile meeldis Pootifari majas.
Kuid siis juhtus üks ebameeldiv asi, õigemini ebaaus asi.
Joosep ei teinud midagi valesti,
kuid teda siiski süüdistati, et ta on teinud halba.
Teda süüdistas Pootifari naine.
On sinuga juhtunud seda, et mõni sõber on öelnud:
"Sina lõhkusid mu mänguasja",
kuid tegelikult pole sa seda teinud. See on tõeliselt ebaaus.
Sama juhtus ka Joosepiga.
Sel ajal võis süüdistuse tõttu vangi sattuda.
Joosep sattuski Egiptuses vangi.
Jällegi oli ta hirmul ja ärevil, ja taas ta palvetas:
"Jumal, ma ei mõista, miks olen siin vangis,
kuid tean, et pääsen siit Sinu abiga minema."
Joosepi elus oli taas hirmus hetk, kuid ta teadis, et Jumal on temaga.
Jumal on samuti sinuga, kui vahel kardad natuke
või siis kardad palju.
Järgmisel korral kuuled, kuidas Joosep vangist pääseb.
Tšau!
Tõlge: Mare Peterson